smcproject/ml-wiki-sentences huggingface dataset:
പതിനാറാം നൂറ്റാണ്ടിലെ മസ്ജിദ് തകർക്കപ്പെടുന്നതിന്‌ കാരണക്കാരയവരെ കണ്ടെത്തുക എന്നതിനു പുറമെ, എന്തുകൊണ്ട് ,എങ്ങനെ തകർക്കലുണ്ടായി എന്നതും അതിനു കാരണക്കാരായ മുഖ്യ ശക്തിളുടേയും പ്രവർത്തകരുടേയും പേരുകൾ എന്തെല്ലാമാണെന്ന് കണ്ടെത്തലും ഈ കമ്മീഷന്റെ ചുമതലയിലുൾപ്പെടുമെന്ന് ഉറവിടങ്ങൾ ഐ.എ.എൻ.എസിനോട് വ്യക്തമാക്കിയിട്ടുണ്ട്.
അന്നത്തെ പ്രധാനമന്ത്രി പി.വി. നരസിംഹ റാവു ആയിരുന്നു മസ്ജിദ് സം‌രക്ഷിക്കുന്നതിൽ കേന്ദ്രസർക്കാർ പരാജയപ്പെട്ടു എന്ന വിമർശനത്തെ നേരിടാൻ മസ്ജിദ് ധ്വംസനം നടന്ന് രണ്ടാഴ്ചക്ക് ശേഷം ഈ കമ്മീഷനെ നിയമിച്ചത് .
2005 ആഗസ്റ്റിൽ കമ്മീഷൻ അതിന്റെ ഒടുവിലത്തെ സാക്ഷി കല്യാൺ സിംഗിനെ-മസ്ജിദ് തകർക്കപ്പെടുമ്പോൾ ഉത്തർപ്രദേശിന്റെ മുഖ്യമന്ത്രിയായിരുന്ന കല്യാൺ സിംഗിനെ മസ്ജിദ് ധ്വംസനാനന്തരം പിരിച്ചു വിടപ്പെട്ടു.
- വിസ്തരിക്കൽ പൂർത്തിയാക്കി.
പതിനാറു വർഷത്തെ നടപടിക്രമത്തിൽ, നിരവധി രാഷ്ട്രീയക്കാർ,ഉദ്യോഗസ്ഥർ,പോലീസ് മേധാവികൾ,എന്നിവരുടെ മൊഴികളെല്ലാം കമ്മീഷൺ രേഖപ്പെടുത്തി.
അവയിൽ കല്യാൺസിംഗ്, പരേതനായ നരസിംഹ റാവു, മുലായം സിംഗ് യാദവ് , മുൻ ഉപ പ്രധാനമന്ത്രി എൽ.കെ. അദ്വാനി , അദ്ദേഹത്തിന്റെ സഹപ്രവർത്തകരായ മുരളി മനോഹർ ജോഷി , ഉമാഭാരതി എന്നിവരും ഉൾപ്പെടുന്നു.
ഉത്തർപ്രദേശിലെ ഉന്നത പോലീസ് ഭാരവാഹികൾ, മുതിർന്ന ഉദ്യോഗസ്ഥർ, അന്നത്തെ ജില്ലാ മജിസ്‌ടേറ്റ് ആർ.എൻ. ശ്രീവാസ്തവ,അയോധ്യയിലെ സീനിയർ പോലീസ് സുപ്രണ്ട് ഡി.ബി. റോയ് എന്നിവരും മസ്ജിദ് തകർക്കപ്പെട്ടതിനെ കുറിച്ചുള്ള തങ്ങളുടെ മൊഴികൾ രേഖപ്പെടുത്തി.
കണ്ടത്തെലുകൾ
"ബാബരി മസ്ജിദിന്റെ തകർച്ചക്ക് പ്രഥമ ഉത്തരവാദികൾ സംഘ പരിവാർ സംഘടനകളായ ബി.ജെ.പി. , ആർ.എസ്.എസ്. , വി.എച്ച്.പി. , ശിവസേന , ബജ്റംഗ്ദൾ തുടങ്ങിയ സംഘടനകളുടെ നേതാക്കൾ ആണ്‌" എന്ന് റിപ്പോർട്ട് പറയുന്നു .
"ബി.ജെ.പി.യിലെ കപട മിതവാദ നേതൃത്വങ്ങൾ, ആർ.എസ്.എസിന്റെ കയ്യിലെ ഉപകരണമായിരുന്നു. ആർ.എസ്.എസ്. നിർമ്മിച്ചെടുത്ത പദ്ധതിയുടെ രാഷ്ട്രീയ വിജയം ഇവർ സ്വന്തമാക്കി . "
സംശയത്തിന്റെ ആനുകൂല്യമോ ഉത്തരവാദിത്തത്തിൽ നിന്നുള്ള ഒഴികഴിവോ ഏതായാലും ഈ നേതാക്കൾക്ക് നൽകാനാവില്ല.
ജനങ്ങളുടെ വിശ്വാസത്തെയാണ്‌ ഈ നേതാക്കൾ ലംഘിച്ചത്" . "
ജനാധിപത്യത്തിൽ ഇതിൽ‌പരം മറ്റൊരു വഞ്ചനയോ അപരാധമോ ഇല്ല.
ഈ നേതാക്കളുടെ കപട മിതവാദത്തെ അപലപിക്കുന്നതിൽ ഈ കമ്മീഷന്‌ യാതൊരു മടിയുമില്ല" . "
മതവും രാഷ്ട്രീയവും കൂട്ടിക്കുഴക്കുന്നത് അങ്ങേയറ്റം അപകടകരമാണെന്നും രാഷ്ട്രീയാധികാരത്തിനുവേണ്ടി മതത്തെ ഉപയോഗിക്കുന്നവരെ മാതൃകാപരമായി ശിക്ഷിക്കണമെന്നും കമീഷൻ സർക്കാറിനോട് ആവശ്യപ്പെടുന്നു" . ഉന്മത്തരായ ഹിന്ദു ആശയവാദികൾക്ക് പൊതുജനത്തിന്റെ ഉള്ളിൽ ഭയമുളവാക്കാനുള്ള അവസരം സൃഷ്ടിച്ചുകൊടുത്തതിൽ ഉന്നതരായ മുസ്‌ലിം രാഷ്ട്രീയ നേതാക്കൾക്കും പങ്കുണ്ടെന്ന് കമ്മീഷൻ വിലയിരുത്തുന്നു. ഇന്ത്യാവിരുദ്ധരെന്നോ ദേശീയവിരുദ്ധരെന്നോ വിളിക്കപ്പെടുന്നതിൽ ഭയന്നുകൊണ്ടായിരിക്കും, ചരിത്രത്തെ സംഘപരിവാറിന്റെ നേതൃത്വം യഥേഷ്ടം അമ്മാനമാടുമ്പോൾ, അതിനെ പ്രതിരോധിക്കാൻ മുസ്‌ലിം നേതാക്കൾ ഫലപ്രദമായി ഒന്നും ചെയ്തില്ലെന്ന് ലിബർഹാൻ കമ്മീഷൺ കുറ്റപ്പെടുത്തുന്നു. സംഘപരിവാർ സംഘടനകളായ ആർ.എസ്.എസ് , വിശ്വഹിന്ദു പരിഷത്ത് , ശിവസേന എന്നിവയുടെ മുഴുവൻ മുൻനിരനേതാക്കളും രാജ്യത്തെ വർഗീയമായി വിഭജിക്കുന്നതിൽ പങ്കുവഹിച്ചു അന്നത്തെ പ്രധാനമന്ത്രിയായ പി.വി. നരസിംഹറാവുവിന് സംഭവത്തിൽ ഉത്തരവാദിത്തമില്ല. ഉത്തർപ്രദേശ്അന്നു ഭരിച്ചിരുന്ന ഗവർണറുടെ നിർദ്ദേശമില്ലാതെ കേന്ദ്ര സർക്കാറിന് നിയമപ്രകാരം ഒന്നും ചെയ്യാനാവില്ലായിരുന്നു. ഗവർണർ കേന്ദ്രസർക്കാറിനോട് ഇടപെടാൻ ആവശ്യപ്പെട്ടിട്ടില്ല. അയോധ്യ പ്രചാരണപരിപാടിക്ക് ഹിന്ദുക്കളടങ്ങുന്ന പൊതുജനങ്ങളുടെ പൂർണമനസ്സോടെയോ സ്വമേധയോ ഉള്ള പിന്തുണ ഉണ്ടായിരുന്നില്ല. അയോധ്യയിൽ ക്ഷേത്രത്തിനുവേണ്ടിയുള്ള ആവശ്യം ഒരുസമയത്തും പൊതുജനപ്രക്ഷോഭമായി മാറിയിരുന്നില്ല. സംഘപരിവാറിന്റെ നേതൃത്വത്തിൽ നടന്ന പ്രക്ഷോഭത്തിൽ എ.ബി. വാജ്‌പേയി , എൽ.കെ. അദ്വാനി , മുരളി മനോഹർ ജോഷി , എന്നിവർ പങ്കെടുക്കുക മാത്രമല്ല, അവർ തീരുമാനങ്ങൾ കൈക്കൊള്ളുന്നതിന്റെ ഭാഗമാവുകയും ചെയ്തു. ആസൂത്രണം ചെയ്തത് ആർ.എസ്.എസ് . ആണ്. ബി.ജെ.പി . നേതാക്കൾക്ക് ആർ.എസ്.എസ്സിന്റെ തീരുമാനങ്ങൾ തള്ളിയാൽ രാഷ്ട്രീയഭാവി തന്നെ നഷ്ടപ്പെടുമായിരുന്നു. എന്നാൽ ഈ നേതാക്കൾക്ക് സംശയത്തിന്റെ ആനുകൂല്യം നൽകാൻ ആവില്ല. ജനങ്ങളുടെ വിശ്വാസ്യതയാണ് അവർ തകർത്തത്. എൽ.കെ. അദ്വാനി യുടെയും മുരളി മനോഹർ ജോഷി യുടെയും രഥയാത്ര ജനങ്ങളെ വൈകാരികമായി ഉത്തേജിപ്പിച്ചു കർസേവയുടെ ഭാഗമായി മസ്ജിദ് തകർത്തത് മുൻകൂട്ടി നിശ്ചയിച്ചതുപ്രകാരമായിരുന്നു. അത് സ്വാഭാവികമായി സംഭവിച്ചതല്ല. നടപ്പാക്കിയതിന്റെ കൃത്യതയും ഇതിനായി സമാഹരിച്ച പണം കൈകാര്യം ചെയ്ത രീതിയും ഇതാണ് സൂചിപ്പിക്കുന്നത്. കോടിക്കണക്കിന് രൂപ ഈ പ്രക്ഷോഭത്തിന്റെ ഭാഗമായി സംഘപരിവാർ നേതാക്കൾ സമാഹരിച്ചു. മുൻനിരനേതാക്കുടെ പേരിലുള്ള ബാങ്ക് അക്കൗണ്ടുകളിലൂടെ തന്നെയാണ് പണം കടന്നുപോയത്. പ്രക്ഷോഭസമയത്ത് കർസേവകർക്ക് സഹായം നൽകാനും അടിസ്ഥാനസൗകര്യമൊരുക്കാനും മറ്റുമായി ഈ പണം ഉപയോഗിച്ചു. കുറിപ്പുകൾ ക . "as the inner core of the Parivar, the top leadership of the RSS, VHP, Shiv Sena and Bajrang Dal and the BJP bear primary responsibility" ഖ . "
The pseudo-moderate leadership of the BJP was as much a tool in the hands of the RSS as any other organisation or entity and these leaders stood to inherit the political successes engineered by the RSS". . ഗ . "
These leaders cannot however be given the benefit of the doubt and exonerated of culpability.
The defence of "superior orders" has historically never been available, and least of all to those whom the people have trusted and voted into power"."
These leaders have violated the trust of the people and have allowed their actions to be dictated not by the voters but by a small group of individuals who have used them to implement agendas unsanctioned by the will of the common person" . ഘ . "
There can be no greater betrayal or crime in a democracy and this Commission has no hesitation in condemning these pseudo-moderates for their sins of omission" . ങ . "while it may be useful and indeed desirable to import certain aspects of ethics and morality into the political arena, the use of religion, caste or regionalism is a regressive and dangerous trend capable of alienating people and dividing them into small sections". "
A separate law providing for exemplary punishment for misuse of religion, caste, etc. for political gains or illicit acquisition of political or other power ought to be enacted," .
അവലംബം പുറത്തേക്കുള്ള കണ്ണികൾ റിപ്പോർട്ട് ആഭ്യന്തര മന്ത്രാലയത്തിന്റെ ഔദ്യോഗിക വെബ്‌സൈറ്റിൽ Archived 2009-12-16 at the Wayback Machine .
ലിബർഹാൻ കമ്മീഷൺ റിപ്പോർട്ട് ദ ഹിന്ദുവിൽ Archived 2010-08-26 at the Wayback Machine .
സർക്കാറിന്റെ നടപടി റിപ്പോർട്ട്-എൻ.
ഡി.ടി.വി.കോം റിപ്പോർട്ട് ഉപസംഹാരം,ബി.
ബി.സി യിൽ നിന്ന് ബാബരി മസ്ജിദ് തകർക്കലിനു മുഖ്യ കാരണക്കാരെന്ന് ലിബർഹാൻ കമ്മീഷൺ റിപ്പോർട്ടിൽ പരാമർശിക്കപ്പെട്ട 68
വ്യക്തികൾ.
റിപ്പോർട്ടിലെ അതേ ക്രമത്തിൽ
ആചാര്യ ധർമേന്ദ്ര ദേവ് (ധർമ്മ സൻസദ്) • 2.
ആചാര്യ ഗിരിരാജ് കിഷോർ (വി.എച്ച്.പി.) • 3.
എ.കെ. ശരൺ സെക്ക്യൂരിറ്റി ഐ.ജി. ഉത്തർ പ്രദേശ് • 4.
അഖിലേഷ് മെഹ്റോത്ര അഡീഷണൽ പോലീസ് സൂപ്രണ്ട്,ഫൈസാബാദ് • 5.
അശോക് സിംഗാൾ (വി.എച്ച്.പി.) • 6.
അശോക് സിൻ‌ഹ ടൂറിസം സെക്രട്ടറി, ഉത്തർപ്രദേശ് • 7.
അടൽ ബിഹാരി വാജ്‌പേയ് (ബി.ജെ.പി.) • 8.
ബദ്രി പ്രസാദ് തൊഷ്നിവാൽ (വി.എച്ച്.പി.) • 9.
വൈകുണ്ട് ലാൽ ശർമ്മ (വി.എച്ച്.പി.) • 10.
ബാലാസാഹെബ് താക്കറെ (ശിവസേന) • 11.
ബി.പി. സിംഗാൾ (വി.എച്ച്.പി.) • 12.
ബ്രഹ്മദത്ത് ദ്വിവേദി (ബി.ജെ.പി.) റവന്യു മന്ത്രി ഉത്തർപ്രദേശ് • 13.
ഝബട്ട് റായ് ലോക്കൽ കൺസ്ട്രക്ഷൻ മാനേജർ • 14.
ദ്വൊ ദയാൽ ഖന്ന (ബി.ജെ.പി.) • 15.
ഡി.ബി.റായ് സീനിയർ പോലീസ് സൂപ്രണ്ട് ,ഫൈസാബാദ് • 16.
ദേവ്‌റ ബാബ (സന്ത് സമാജ്) • 17.
ഗുജ്റൻ സിംഗ് (വി.എച്ച്.പി./ആർ.എസ്.എസ്.) • 18.
ജി.എം. ലോധ (ബി.ജെ.പി.) • 19.
എസ്. ഗോവിന്ദാചാര്യ (ആർ.എസ്.എസ്.) • 20.
എച്ച്.വി. ശേഷാദ്രി (ആർ.എസ്.എസ്.) • 21.
ജൈ ഭഗവാൻ ഗോയൽ (ശിവസേന) • 22.
ജയ് ബൻ സിംഗ പവാരിയ (ബജ്റംഗ ദൾ) • 23.
കെ.എസ്. സുദർശൻ (ആർ.എസ്.എസ്.) • 24.
കൽ‌രാജ് മിശ്ര (ബി.ജെ.പി.) • 25.
കല്യാൺ സിംഗ് (ബി.ജെ.പി.) മുഖ്യമന്ത്രി • 26.
കുശഭാവു താക്കറെ (ആർ.എസ്.എസ്.) • 27.
ലാൽജി ഠണ്ടൻ (ബി.ജെ.പി.) ഊർജ്ജ മന്ത്രി ,ഉത്തർ പ്രദേശ് • 28.
ലല്ലു സിംഗ ചൗഹാൻ (ബി.ജെ.പി.) • 29.
എൽ.കെ. അദ്വാനി (ബി.ജെ.പി.) • 30.
മഹന്ത് അവൈദ്യനഥ് (ഹിന്ദു മഹാസഭ) • 31.
മഹന്ത് നൃത്യ ഗോപാൽ ദാസ് (രാം ജന്മഭൂമി ന്യാസ്) • 32.
മഹന്ത് പരമൻസ് രാം ചന്ദർ ദാസ് (വി.എച്ച്.പി.) • 33.
മോർഷാർ ദിനാന്ത് സാവെ (ശിവസേന) • 34.
മോർപന്ത് പിംഗളെ (ശിവസേന) • 35.
മുരളി മനോഹർ ജോഷി (ബി.ജെ.പി.) • 36.
ഓം പ്രതാപ് സിംഗ് • 37.
ഓംകാർ ഭവ (വി.എച്ച്.പി.) • 38.
പ്രമോദ് മഹാജൻ (ബി.ജെ.പി.) • 39.
പ്രവീൺ തൊഗാഡിയ (വി.എച്ച്.പി.) • 40.
പ്രഭാത് കുമാർ ആഭ്യന്തര പ്രിസിപ്പൽ സെക്രട്ടറി,ഉത്തർപ്രദേശ് • 41.
പുരുഷോത്തം നാരായൺ സിംഗ് (വി.എച്ച്.പി.) • 42.
രാജേന്ദ്ര ഗുപത (മന്ത്രി, ഉത്തർപ്രദേശ് .) • 43.
രാജു ഭയ്യ എന്ന രാജേന്ദ്ര സിംഗ് (ആർ.എസ്.എസ്.) • 44.
രാം ശങ്കർ അഗ്നിഹോത്രി (വി.എച്ച്.പി.) • 45.
രാം വിലാസ് വേതാന്തി (സന്ത് സമാജ്) • 46.
ആർ.കെ.ഗുപ്ത (ബി.ജെ.പി.), ഉത്തർപ്രദേശ് ധനകാര്യ മന്ത്രി • 47.
ആർ.എൻ. ശ്രീവാസ്തവ ഡിസ്ട്രിക്ട് മജിസ്ട്രേറ്റ് ഫൈസാബാദ് • 48.
സ്വാധി ഋതംഭര (സന്ത് സമാജ്) • 49.
ശങ്കർ സിംഗ് വഗേല (ബി.ജെ.പി.) • 50.
സതീഷ് പ്രധാൻ (ശിവസേന) • 51.
ശ്രീ ചന്ദർ ദീക്ഷിത് (ബി.ജെ.പി.) • 52.
സീതാറാം അഗർ‌വാൾ • 53.
എസ്.പി കൗർ കമ്മീഷണർ, ഉത്തർപ്രദേശ് • 54.
സുന്ദർസിംഗ് ഭണ്ഡാരി (ബി.ജെ.പി.) • 55.
സൂര്യ പ്രതാപ് സാഹി മന്ത്രി, ഉത്തർപ്രദേശ് • 56.
സ്വാമി ചിന്മയാനന്ദ് (വി.എച്ച്.പി.) • 57.
സ്വാമി സച്ചിദാനന്ദ് സാക്ഷി എലിയാസ് സക്ഷിജി മഹാരാജ് (ബി.ജെ.പി.) • 58.
എസ്.വി.എം. ത്രിപാഠി ഡി.ജി.പി. ഉത്തർപ്രദേശ് • 59.
സ്വാമി സത്മിത് രാംജി (സന്ത് സമാജ്) • 60.
സ്വാമി സത്യാനന്ദ്ജി (സന്ത് സമാജ്) • 61.
സ്വാമി വാംദേവ്ജി (സന്ത് സമാജ്) • 62.
ഉമാഭാരതി (ബി.ജെ.പി.) • 63.
യു.പി. വാജ്‌പേയ് ഡെപ്യൂട്ടി ഇൻസ്പെകടർ ജനറൽ,ഫൈസാബാദ് • 64.
വിജയ് രാജ സിന്ധ്യ (ബി.ജെ.പി.) • 65.
വി.കെ. സക്‌സേന ചീഫ് സെക്രട്ടറി, ഉത്തർപ്രദേശ് • 66.
വിനയ് കത്യാർ (ആർ.എസ്.എസ്.) • 67.
വിഷ്ണു ഹരി ഡാൽമിയ (വി.എച്ച്.പി.) • 68.
യുദ്ധ് നാഥ് പാണ്ഡെ (ശിവസേന)
ലിമ ഇംഗ്ലീഷ് വിലാസം https://ml.wikipedia.org/wiki/Lima
പെറുവിന്റെ തലസ്ഥാനമാണ് ലിമ .
ചിലോൺ , റിമാക് , ലുറീൻ നദികളുടെ താഴ്വരയിൽ ശാന്ത സമുദ്രത്തെ അഭിമുഖീകരിക്കുന്ന ഒരു തീരത്താണ് ഈ നഗരം സ്ഥിതി ചെയ്യുന്നത്.
മെക്സിക്കോ സിറ്റി , സാവൊ പോളോ , ബ്യൂണസ് അയേഴ്സ് , റിയോ ഡി ജനീറോ എന്നിവക്ക് പിന്നിലായി ലാറ്റിൻ അമേരിക്കയിലെ ഏറ്റവും വലിയ അഞ്ചാമത്തെ നഗരമാണിത്.
1535 ജനുവരി 18-ന് സ്പെയിൻകാരനായ ഫ്രാൻസിസ്കോ പിസാറോയാണ് ലിമ നഗരം സ്ഥാപിച്ചത്.
പെറു സ്പെയിനിന്റെ കോളനിയായിരുന്ന സമയത്ത് അവിടുത്തെ ഏറ്റവും പ്രധാനപ്പെട്ട നഗരമായിരുന്നു ഇത്.
പെറു സ്വാതന്ത്ര്യ സമരത്തിനു ശേഷം നഗരം രാജ്യത്തിന്റെ തലസ്ഥാനമായി.
അവലംബം ↑ Instituto Nacional de Estadística e Informática, Perfil Sociodemográfico del Perú pp. 29–30, 32, 34.
ലിബ്രേകാഡ്
ലിബ്രേകാഡ് എന്നത് ദ്വിമാനരൂപകൽപ്പനയ്ക്കുള്ള ഒരു സ്വതന്ത്ര കമ്പ്യൂട്ടർ എയ്ഡഡ് ഡിസൈൻ (കാഡ്) ആണ്.
ഇത് ലിനക്സ്, മാക് ഓഎസ്സ് എക്സ്, യൂണിക്സ്, മൈക്രോസോഫ്റ്റ് വിൻഡോസ് എന്നിവയിൽ പ്രവർത്തിക്കുന്നു.
ക്യൂകാഡ് കമ്മ്യൂണിറ്റി എഡിഷണിൽ നിന്നും വിഭജിച്ചരീതിയിലാണ് 
ലിബ്രേകാഡ് വികസിപ്പിച്ചത്.
ലിബ്രേകാഡിന്റെ ജിയുഐ അടിസ്ഥാനമാക്കിയിരിക്കുന്നത് ക്യൂറ്റി4 ഗ്രന്ഥശാലകളെയാണ്.
ഒരേ രീതിയിൽ തന്നെ ഇത് വിവിധപ്ലാറ്റ്ഫോമുകളിൽ പ്രവർത്തിക്കുന്നു.
ഭൂരിഭാഗം സമ്പർക്കരീതികളും കൈകാര്യം ചെയ്യുന്ന രീതിയും ഓട്ടോകാഡിന് തുല്യമാണ്.
വാണിജ്യപരമായ കാഡ് ആപ്ലിക്കേഷനുകളുടെ പരിചയമുള്ള ഉപയോക്താക്കൾക്ക് ഇത് ഉപയോഗിക്കാൻ എളുപ്പമാക്കുന്നു.
മറ്റ് ഫയൽ ഫോർമാറ്റിലേക്ക് എക്സ്പോർട്ട് ചെയ്യുന്നതിനോടൊപ്പം ലിബ്രേകാഡ് ആന്തരികമായി ഓട്ടോകാഡ് ഡിഎക്സെഫ് ഫയൽ ഫോർമാറ്റാണ് ഇമ്പോർട്ട് ചെയ്യാനും സേവ് ചെയ്യാനും ഉപയോഗിക്കുന്നത്.
ജിപിഎൽവി3 ഉം ജിപിഎൽവി2
ലൈസൻസുകൾ പൊരുത്തമില്ലാത്തതിനാൽ GPLv3 നു കീഴിൽ പുറത്തിറക്കിയ  GNU LibreDWG ലൈബ്രറി GPLv2 ലൈസൻസുപ്രകാരമുള്ള ലിബ്രേകാഡിൽ പ്രവർത്തിപ്പിക്കാൻ സാധ്യമല്ലായിരുന്നു.
as their licenses are incompatible .
GNU LibreDWG യെ GPLv2 നു കീഴിൽ റീലൈസൻസ് ചെയ്യാനുള്ള അപേക്ഷ FSF നിരാകരിച്ചു.
കൂടുതൽ പുർണ്ണമായ DWG പിന്തുണയോടെ libdxfrw എന്നു പേരുള്ള GPLv2 ലൈസൻസുള്ള പുതിയ ലൈബ്രറി എഴുതിയാണ് ഇത് പരിഹരിച്ചത്.
ഇതും കാണുക QCAD AutoCAD അവലംബം LibreCAD എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഈ computer-aided design software എന്ന ലേഖനം ഒരു stub ആണ്.
ലിബർട്ടി ട്രീ ഇംഗ്ലീഷ് വിലാസം https://ml.wikipedia.org/wiki/Liberty_Tree ബോസ്റ്റണിലെ ലിബർട്ടി ട്രീ, 1825-ൽ ചിത്രീകരിച്ചത്
അമേരിക്കൻ വിപ്ലവത്തിന് തൊട്ടുമുമ്പ് ബോസ്റ്റണിലെ ബോസ്റ്റൺ കോമണിനടുത്ത് നിന്നിരുന്ന ഒരു പ്രശസ്ത എൽമ് ട്രീ ആയിരുന്നു ലിബർട്ടി ട്രീ.
1765-ൽ ബോസ്റ്റണിലെ കോളനിക്കാർ ബ്രിട്ടീഷ് സർക്കാരിനെതിരെയുള്ള ആദ്യ എതിർപ്പ്‌ ഈ മരത്തിന്റെ ചുവട്ടിൽ അരങ്ങേറി.
അമേരിക്കൻ കോളനികൾക്കെതിരായ ബ്രിട്ടന്റെ ഭരണത്തിനെതിരായ വർദ്ധിച്ചുവരുന്ന ചെറുത്തുനിൽപ്പിനായി ഈ വൃക്ഷത്തിനു ചുവട്ടിൽ അണിനിരന്നു.
വൃക്ഷത്തിനു ചുറ്റുമുള്ള ഭാഗം ലിബർട്ടി ഹാൾ എന്നറിയപ്പെട്ടു.
ലോയലിസ്റ്റ് നഥാനിയേൽ കോഫിൻ ജൂനിയർ 1775 ഓഗസ്റ്റിൽ ലിബർട്ടി ട്രീ വെട്ടിമാറ്റി.
ചരിത്രം സ്റ്റാമ്പ് ആക്റ്റ് പ്രതിഷേധം "The Colonists Under Liberty Tree," Cassell's Illustrated History of England , 1865.
1765-ൽ ബ്രിട്ടീഷ് സർക്കാർ അമേരിക്കൻ കോളനികളിൽ ഒരു സ്റ്റാമ്പ് നിയമം ചുമത്തി.
ഒരു സ്റ്റാമ്പ് നികുതി വഹിക്കുന്നതിന് അമേരിക്കൻ കോളനികളിലെ എല്ലാ നിയമപരമായ രേഖകൾ, പെർമിറ്റുകൾ, വാണിജ്യ കരാറുകൾ, പത്രങ്ങൾ, ലഘുലേഖകൾ, പ്ലേയിംഗ് കാർഡുകൾ എന്നിവ ഇതിന് ആവശ്യമാണ്.
കോളനിക്കാർ പ്രകോപിതരാകുകയും ബോസ്റ്റണിൽ, ലോയൽ ഒൻപത് എന്ന് സ്വയം വിളിക്കുന്ന ഒരു കൂട്ടം പ്രാദേശിക ബിസിനസുകാർ രഹസ്യമായി കൂടിക്കാഴ്ച ആരംഭിക്കുകയും സ്റ്റാമ്പ് നിയമത്തിനെതിരെ നിരവധി പ്രതിഷേധ പദ്ധതികൾ ആസൂത്രണം ചെയ്യുകയും ചെയ്തു.
വെറുക്കപ്പെട്ട സ്റ്റാമ്പ് നിയമത്തിൽ പ്രതിഷേധിച്ച് 1765 ഓഗസ്റ്റ് 14 ന് ബോസ്റ്റണിൽ എസെക്സ് സ്ട്രീറ്റിന്റെയും ഓറഞ്ച് സ്ട്രീറ്റിന്റെയും കോണിലുള്ള വലിയ എൽമ് മരത്തിന്റെ ചുവട്ടിൽ ഒരു ജനക്കൂട്ടം തടിച്ചുകൂടി.
സ്റ്റാമ്പ് ആക്ട് ചുമത്താൻ ജോർജ്ജ് മൂന്നാമൻ രാജാവ് തിരഞ്ഞെടുത്ത കോളനിവാസികൾ ആൻഡ്രൂ ഒലിവറിനായി "A. O." എന്ന് ലേബൽ ചെയ്ത വൈക്കോൽ നിറച്ച പ്രതിമ മരത്തിൽ കെട്ടിതൂക്കി.
അതിനടുത്തായി പച്ചഛായം പൂശിയ ഒരു ബ്രിട്ടീഷ് കുതിരപ്പടയാളിയുടെ ജാക്ക്ബൂട്ട് തൂക്കിയിട്ടു.
ഈ രണ്ടാമത്തെ കോലം സ്റ്റാമ്പ് ആക്ടിന് ഉത്തരവാദികളായി കണക്കാക്കപ്പെട്ടിരുന്ന രണ്ട് ബ്രിട്ടീഷ് മന്ത്രിമാരെ പ്രതിനിധീകരിച്ചു: ബ്യൂട്ടിലെ ഏൾ (ബൂട്ട് എന്നതിലെ ദ്വയാർത്ഥ പ്രയോഗം ആണ് "ബ്യൂട്ട്" ), ജോർജ്ജ് ഗ്രെൻവില്ല പ്രഭു (പച്ച "ഗ്രെൻവില്ലെ" യിലെ ദ്വയാർത്ഥ പ്രയോഗം).
സ്റ്റാമ്പ് ആക്റ്റിന്റെ ഒരു പകർപ്പ് കൈവശം വച്ചിരിക്കുന്ന ഒരു അടയാളം വഹിച്ചുകൊണ്ട് ബൂട്ടിനുള്ളിൽ നിന്ന് മുകളിലേക്ക് നോക്കുന്ന ഒരു ചെറിയ പിശാച് രൂപമായിരുന്നു കോലം.
ഒരു സ്റ്റാമ്പ്‌മനുഷ്യൻ മരത്തിൽ തൂങ്ങിക്കിടക്കുന്നതിനേക്കാൾ  "ന്യൂ ഇംഗ്ലണ്ട് കണ്ട ഏറ്റവും വലിയ തമാശയായിരുന്നു ഇത്.
ബ്രിട്ടീഷ് കിരീടത്തിനെതിരായ ആദ്യ പരസ്യപ്രകടനമായിരുന്നു ഇത്.
10 വർഷത്തിനുശേഷം അമേരിക്കൻ വിപ്ലവ യുദ്ധത്തിലേക്ക് നയിച്ച ചെറുത്തുനിൽപ്പിന് ഈ സംഭവം കാരണമായി.
ഈ മരം പ്രതിഷേധക്കാരുടെ സമ്മേളന കേന്ദ്രമായി മാറി.
അതിനു ചുറ്റുമുള്ള നിലം ലിബർട്ടി ഹാൾ എന്നറിയപ്പെട്ടു.
ഒരു സ്വാതന്ത്ര്യ പോൾ സ്ഥാപിക്കുകയും തൊട്ടരികിലായി നഗരവാസികളെ ഒരു മീറ്റിംഗിലേക്ക് വിളിപ്പിക്കുന്നതിനായി മരത്തിന് മുകളിൽ ഒരു പതാക ഉയർത്തുകയും ചെയ്തു.
തൂക്കിക്കൊല്ലുന്ന പ്രതിമകളും പ്രകോപിതരായ ജനക്കൂട്ടത്തെ നയിക്കുന്ന ജോലിയും കൈകാര്യം ചെയ്ത എബനസർ മക്കിന്റോഷ് എന്ന ഷൂ നിർമ്മാതാവ് "ലിബർട്ടി ട്രീയുടെ ക്യാപ്റ്റൻ ജനറൽ" എന്നറിയപ്പെട്ടു.
പോൾ റെവെരെ ലിബർട്ടി ട്രീയെ "1765-ലെ ഒരു കാഴ്ച" എന്ന ശീർഷകത്തിൽ ചിത്രവേലയിൽ ഉൾപ്പെടുത്തുകയും ചെയ്തു.
1766-ൽ സ്റ്റാമ്പ് ആക്റ്റ് റദ്ദാക്കിയപ്പോൾ, നഗരവാസികൾ ആഘോഷിക്കാൻ ലിബർട്ടി ട്രീയിയ്ക്കരികിൽ തടിച്ചുകൂടി.
അവർ മരത്തെയും പതാകകളും തോരണങ്ങളും കൊണ്ട് അലങ്കരിച്ചു.
വൈകുന്നേരം ആയപ്പോൾ അതിന്റെ ശാഖകളിൽ നിന്ന് ഡസൻ വിളക്കുകൾ തൂക്കിയിട്ടു.
"ഈ വൃക്ഷം 1646-ൽ നട്ടുപിടിപ്പിച്ചു.
1766 ഫെബ്രുവരി 14-ന് സൺസ് ഓഫ് ലിബർട്ടി ഉത്തരവ് പ്രകാരം വെട്ടിമാറ്റി എന്ന് എഴുതിയ ഒരു ചെമ്പ് അടയാളം തായ്‌ത്തടിയിൽ ഉറപ്പിച്ചു.
താമസിയാതെ ന്യൂപോർട്ട്, റോഡ് ഐലൻഡ് മുതൽ സൗത്ത് കരോലിനയിലെ ചാൾസ്റ്റൺ വരെയുള്ള മറ്റ് പട്ടണങ്ങളിലെ കോളനിക്കാർ സ്വന്തം സ്വാതന്ത്ര്യ വൃക്ഷങ്ങൾക്ക് പേരിടാൻ തുടങ്ങി, ട്രീ ഓഫ് ലിബർട്ടി അമേരിക്കൻ വിപ്ലവത്തിന്റെ പരിചിതമായ പ്രതീകമായി മാറി.
മറ്റ് പ്രതിഷേധങ്ങൾ The Sons of Liberty tarring and feathering John Malcolm under the Liberty Tree
ലോയൽ ഒൻപത് ഒടുവിൽ സൺസ് ഓഫ് ലിബർട്ടി എന്ന വലിയ ഗ്രൂപ്പിന്റെ ഭാഗമായി.
പ്രതിഷേധത്തിനുള്ള ഒത്തുചേരൽ സ്ഥലമായി അവർ ലിബർട്ടി ട്രീ ഉപയോഗിക്കുന്നത് തുടർന്നു, 1781-ൽ ലോയലിസ്റ്റ് പീറ്റർ ഒലിവർ വിദ്വേഷത്തോടെ എഴുതാൻ നേതൃത്വം നൽകി.
പട്ടണത്തിൽ നിന്ന ഈ വൃക്ഷം ജനക്കൂട്ടത്തിന് ആരാധനയ്‌ക്കുള്ള ഒരു വിഗ്രഹമായി സമർപ്പിക്കപ്പെട്ടു.
കലാപകാരികൾ ഭരണകൂട കുറ്റവാളികളായി കണക്കാക്കപ്പെട്ടവരെ വിചാരണയ്ക്കായി കൊണ്ടുപോയി, അല്ലെങ്കിൽ രാഷ്ട്രീയ യാഥാസ്ഥിതികതയുടെ പരീക്ഷണമായി കൊണ്ടുവന്ന വൃക്ഷപരിശോധനയായിരുന്നു അത്.
1768-ലെ ലിബർട്ടി ലഹളയിൽ, ജോൺ ഹാൻ‌കോക്കിന്റെ കപ്പൽ റോയൽ നേവി പിടിച്ചെടുത്തതിൽ പ്രതിഷേധിച്ച്.
നഗരവാസികൾ കസ്റ്റംസ് കമ്മീഷണറുടെ ബോട്ട് തുറമുഖത്ത് നിന്ന് ലിബർട്ടി ട്രീയിലേക്ക് വലിച്ചിഴച്ചു.
അവിടെ വിചാരണയിൽ പരിഹാസപൂർവ്വം അപലപിക്കുകയും ബോസ്റ്റണിൽ കത്തിക്കുകയും ചെയ്തു.
രണ്ടുവർഷത്തിനുശേഷം, ബോസ്റ്റൺ കൂട്ടക്കൊലയിൽ കൊല്ലപ്പെട്ടവർക്കായി ഒരു ശവസംസ്കാര ഘോഷയാത്ര വൃക്ഷത്തിനരികിലൂടെ കടന്നുപോയി.
ടീ ആക്ടിനെതിരായ പ്രതിഷേധം നടന്ന സ്ഥലം കൂടിയായിരുന്നു ഇത്.
അടുത്ത വർഷം, തോമസ് പെയ്ൻ പെൻ‌സിൽ‌വാനിയ ഗസറ്റിൽ ലിബർട്ടി ട്രീയെക്കുറിച്ചുള്ള ഒരു ഭാവഗീതം പ്രസിദ്ധീകരിച്ചു.
യുദ്ധത്തിന് മുമ്പുള്ള വർഷങ്ങളിൽ ബ്രിട്ടീഷുകാർ ലിബർട്ടി ട്രീയെ ഒരു പരിഹാസ്യവസ്തുവാക്കി.
ബ്രിട്ടീഷ് പട്ടാളക്കാർ തോമസ് ഡിറ്റ്സൺ എന്ന വ്യക്തിയെ ടാർ ചെയ്ത് തൂവലുകൾ കൊണ്ട് മരത്തിന് മുന്നിൽ മാർച്ച് ചെയ്യാൻ നിർബന്ധിച്ചു.
ബോസ്റ്റൺ ഉപരോധസമയത്ത്, ബ്രിട്ടീഷ് പട്ടാളക്കാരുടെയും ജോബ് വില്യംസിന്റെ നേതൃത്വത്തിലുള്ള ലോയലിസ്റ്റുകളുടെയും ഒരു പാർട്ടി മരം മുറിച്ചുമാറ്റി.
ഈ നടപടി ദേശസ്നേഹികളെ പ്രതിനിധീകരിക്കുന്നതെന്താണെന്ന് അറിയിക്കുകയും മരം വിറകിന് ഉപയോഗിക്കുകയും ചെയ്തു.
പിന്നീട്, റെയ്ഡ് ഓൺ ഷാർലറ്റ് ടൗണിൽ (1775) അമേരിക്കൻ സ്വകാര്യവ്യക്തികൾ മരം മുറിച്ച നഥാനിയേൽ കോഫിൻ ജൂനിയർക്കെതിരെ പ്രതികാരം ചെയ്യുകയും ചെയ്തു.
1776-ൽ ബ്രിട്ടീഷ് കുടിയൊഴിപ്പിക്കലിനെത്തുടർന്ന്, ബോസ്റ്റണിലേക്ക് മടങ്ങുന്ന ദേശസ്നേഹികൾ സ്ഥലത്ത് ഒരു സ്വാതന്ത്ര്യ പോൾ സ്ഥാപിച്ചു.
പ്രാദേശിക പൗരന്മാർ വർഷങ്ങളോളം ബോസ്റ്റൺ സ്റ്റോണിന് സമാനമായ ട്രീ സ്റ്റമ്പ് ഒരു തിരിച്ചറിയൽ സ്ഥാനം ആയി ഉപയോഗിച്ചിരുന്നു.
1825-ൽ ബോസ്റ്റണിലെ ഒരു പര്യടനത്തിനിടെ, മാർക്വിസ് ഡി ലഫായെറ്റ് ഇങ്ങനെ പ്രഖ്യാപിച്ചു, "ഒരു കാലത്ത് ലിബർട്ടി ട്രീ നിലകൊള്ളുന്ന സ്ഥലം ലോകം ഒരിക്കലും മറക്കരുത്.
സ്മാരകങ്ങൾ Marker at the site where the Liberty Tree once stood
1964-ലെ ന്യൂയോർക്ക് വേൾഡ്സ് ഫെയറിൽ ആൽബർട്ട് സുർമാൻ രൂപകൽപ്പന ചെയ്ത വൃക്ഷത്തിന്റെ ശില്പം ന്യൂ ഇംഗ്ലണ്ട് പവലിയനിലെ ഒരു പ്രദർശനത്തിലുണ്ടായിരുന്നു.
1972-ൽ ലിബർട്ടി ട്രീ മാൾ തുറന്നപ്പോൾ, ശില്പം സെന്റർ കോർട്ടിൽ സ്ഥാപിച്ചു.
1966 ഒക്ടോബറിൽ, ബോസ്റ്റൺ ഹെറാൾഡ് 1850 കളിൽ എസെക്സ്, വാഷിംഗ്ടൺ സ്ട്രീറ്റുകളുടെ കവലയ്ക്ക് മുകളിലുള്ള മൂന്ന് നിലകളുള്ള ഒരു കെട്ടിടത്തിൽ ബോസ്റ്റൺ കോമണിന് കിഴക്ക് ഒരു ബ്ലോക്കിൽ സ്ഥാപിച്ച ലിബർട്ടി ട്രീ സൈറ്റിന്റെ ഒരേയൊരു സ്മാരകം ഭയാനകമായ ഫലകമാണെന്ന് ചൂണ്ടിക്കാട്ടി കഥകൾ ഉണ്ടാക്കാൻ തുടങ്ങി.
ഫലകത്തിൽ പക്ഷി കാഷ്‌ഠം പൊതിഞ്ഞതായും കെമ്പിന്റെ ഹാംബർഗർ ചിഹ്നം മറച്ചുവെച്ചതായും റിപ്പോർട്ടർ റൊണാൾഡ് കെസ്ലർ കണ്ടെത്തി.
പ്രാദേശിക ഗൈഡ്ബുക്കുകൾ അത് പരാമർശിച്ചില്ല.
സൈറ്റ് എത്രമാത്രം അവ്യക്തമായിത്തീർന്നുവെന്ന് ശ്രദ്ധിക്കാൻ, വാഷിംഗ്ടൺ സ്ട്രീറ്റിലെ ഫലകത്തിന് താഴെയുള്ള എസെക്സ് ഡെലികാറ്റെസ്സെനിലെ പരിചാരികകളെ കെസ്സ്ലർ അഭിമുഖം നടത്തി.
ലിബർട്ടി ട്രീ എന്താണെന്ന് ആർക്കും അറിയില്ല.
"ലിബർട്ടി ട്രീ? ബെർമുഡ ഉള്ളി, റഷ്യൻ ഡ്രസ്സിംഗ്, ഉരുളക്കിഴങ്ങ് സാലഡിന്റെ ഒരു കഷ്ണം എന്നിവ ഉപയോഗിച്ച് വറുത്ത ബീഫ് സാൻഡ്‌വിച്ച്," 20 വർഷമായി ഫലകത്തിന് താഴെ ജോലി ചെയ്തിരുന്ന ഒരു പരിചാരിക പറഞ്ഞു.
Bronze plaque on sidewalk
അന്ന് മസാച്യുസെറ്റ്സ് ഗവർണർ ജോൺ എ. വോൾപ്പിനെ സൈറ്റ് സന്ദർശിക്കാൻ കെസ്ലർ പ്രേരിപ്പിച്ചു.
ബോസ്റ്റൺ ഹെറാൾഡിന്റെ 1966 ഒക്ടോബർ 6 പതിപ്പിന്റെ ഒന്നാം പേജിൽ ഒരു ഫയർ എഞ്ചിൻ ഗോവണിയിൽ നിന്ന് ഫലകം പരിശോധിക്കുന്ന വോൾപ്പിന്റെ ഒരു ഫോട്ടോ പ്രത്യക്ഷപ്പെട്ടു.
സ്മാരകങ്ങളുള്ള ഒരു പാർക്ക് രൂപത്തിൽ സൈറ്റ് സംരക്ഷിക്കുമെന്ന് വോൾപ് വാഗ്ദാനം ചെയ്തതായും "ബോസ്റ്റൺ റിഡവലപ്മെന്റ് അതോറിറ്റിയുടെ അഡ്മിനിസ്ട്രേറ്റർ എഡ്വേഡ് ജെ. ലോഗ് പറഞ്ഞു, പുല്ലും ബെഞ്ചുകളും ഉള്ള മനോഹരമായ, തുറന്ന സ്ഥലമായിരിക്കും പാർക്ക്. മരത്തിന്റെ ചരിത്രം വിശദീകരിക്കുന്ന ഫലകങ്ങൾ, ഡച്ച് എൽമ് രോഗത്തെ പ്രതിരോധിക്കുന്ന ഏറ്റവും വലിയ എൽമ് ട്രീ ... ഈ വാഗ്ദാനങ്ങൾ ഒരിക്കലും നിറവേറ്റിയില്ല. കെസ്ലർ ഈ വിഷയം വീണ്ടും കൂടുതൽ പര്യവേക്ഷണം ചെയ്യുകയും ലിബർട്ടി ട്രീയുടെ മുഴുവൻ ചരിത്രവും "അമേരിക്ക മസ്റ്റ് റിമംബർ ബോസ്റ്റൺസ് ലിബർട്ടി ട്രീ" യിൽ അവതരിപ്പിക്കുകയും ചെയ്തു.
1974-ൽ വാഷിംഗ്ടണിലെയും എസെക്സിലെയും ഒരു ചെറിയ പാർക്കിന് ധനസഹായം ലഭിച്ചു.
അത് അക്കാലത്ത് കോംബാറ്റ് സോൺ എന്നറിയപ്പെടുന്ന ഒരു പ്രദേശത്തിന്റെ ഭാഗമായിരുന്നു.
ധാരാളം ഭൂഗർഭ ഉപയോഗയോഗ്യത ഉള്ളതിനാൽ അവിടെ മരങ്ങൾ നട്ടുപിടിപ്പിക്കാനുള്ള പദ്ധതികൾ റദ്ദാക്കേണ്ടിവന്നു.
ബോസ്റ്റൺ റിഡവലപ്മെന്റ് അതോറിറ്റി ആത്യന്തികമായി ബേസ് റിലീഫ് ഫലകത്തിൽ നിന്ന് തെരുവിലൂടെയുള്ള നടപ്പാതയിൽ ഒരു ചെറിയ വെങ്കല ഫലകം സ്ഥാപിച്ചു.
ഫലകത്തിൽ "സൺസ് ഓഫ് ലിബർട്ടി, 1766; അവരുടെ രാജ്യത്തിന്റെ ഇൻഡെപെൻഡൻസ്, 1776" എന്ന ലിഖിതമുണ്ട്.
ബോസ്റ്റണിലെ ഓൾഡ് സ്റ്റേറ്റ് ഹൗസ് മ്യൂസിയത്തിൽ ലിബർട്ടി ട്രീയ്ക്ക് മുകളിലൂടെ പറന്ന പതാകയുടെ ശേഷിപ്പും 1766-ലെ സ്റ്റാമ്പ് ആക്റ്റ് റദ്ദാക്കൽ ആഘോഷവേളയിൽ മരത്തിൽ തൂക്കിയിട്ടിരുന്ന യഥാർത്ഥ വിളക്കുകളിലൊന്നും സംരക്ഷിച്ചിരിക്കുന്നു.
മറ്റ് മരങ്ങൾ
മറ്റു പല പട്ടണങ്ങളും സ്വന്തമായി ലിബർട്ടി മരങ്ങൾ നിയോഗിച്ചു.
ന്യൂ ജേഴ്സിയിലെ റാൻ‌ഡോൾഫ് 1720 കാലഘട്ടത്തിൽ വെളുത്ത ഓക്ക് ലിബർട്ടി ട്രീ അവകാശപ്പെടുന്നുണ്ടെങ്കിലും മിക്കതും കാലക്രമേണ നഷ്ടപ്പെട്ടു.
400 വർഷം പഴക്കമുള്ള തുലിപ് പോപ്ലർ 1999 വരെ മേരിലാൻഡിലെ അന്നാപൊലിസിലെ സെന്റ് ജോൺസ് കോളേജിന്റെ മൈതാനത്ത് നിന്നിരുന്നു, ആൻഡ്രോയിഡ് ചുഴലിക്കാറ്റ് പരിഹരിക്കാനാവാത്ത നാശനഷ്ടമുണ്ടാക്കിയതിനെത്തുടർന്ന് അത് വെട്ടിമാറ്റി.
മസാച്യുസെറ്റ്സിലെ ആക്റ്റണിലെ ലിബർട്ടി ട്രീ 1925 വരെ നീണ്ടുനിന്ന ഒരു എൽമ് ട്രീ ആയിരുന്നു.
1915-ൽ, ലിബർട്ടി ട്രീ പ്രായമാകുമെന്ന് അറിഞ്ഞുകൊണ്ട്, ആക്ടൺ വിദ്യാർത്ഥികൾ പീസ് ട്രീ ആയ മേപ്പിൾ നട്ടത് ഇന്നും നിലനിൽക്കുന്നു,
അമേരിക്കൻ ഉദാഹരണത്തിൽ നിന്ന് പ്രചോദനം ഉൾക്കൊണ്ട ആർബ്രെസ് ഡി ലാ ലിബർട്ട ("ലിബർട്ടി ട്രീസ്") ഫ്രഞ്ച് വിപ്ലവത്തിന്റെ പ്രതീകമായിരുന്നു, ബോസ്റ്റണിലെ ലിബർട്ടി ട്രീയിൽ നിന്ന് പ്രചോദനം ഉൾക്കൊണ്ട് 1790-ൽ ഒരു വിയന്നൻ ഗ്രാമത്തിലെ ഒരു പാസ്റ്റർ ആദ്യമായി നട്ടുപിടിപ്പിച്ചിരുന്നു.
1790 മുതൽ ഫ്രാൻസിൽ അവസാനമായി നിലനിൽക്കുന്ന സ്വാതന്ത്ര്യ എൽമ് ഇപ്പോഴും ഡെപാർട്ട്മെന്റ് ഡി ലോട്ടിലെ ഫെയ്‌സെല്ലസിലെ ലാ മഡിലൈനിന്റെ ഇടവകയിലാണ്.
ഫ്രഞ്ച് വിപ്ലവ സേന ഓസ്ട്രിയൻ നെതർലാൻഡ്‌സ് പിടിച്ചടക്കിയതിനുശേഷം 1794 ജൂലൈ 9 ന് ബ്രസ്സൽസിലെ പ്ലേസ് റോയലിലും ഫ്രഞ്ച് റിപ്പബ്ലിക്കും ബറ്റേവിയൻ റിപ്പബ്ലിക്കും തമ്മിലുള്ള സഖ്യത്തിന്റെ ആഘോഷമായി 1795 ജനുവരി 19 ന് ആംസ്റ്റർഡാമിലെ ഡാം സ്ക്വയറിലും ലിബർട്ടി മരങ്ങൾ നട്ടുപിടിപ്പിച്ചു.
1798-ൽ, ഹ്രസ്വകാല റോമൻ റിപ്പബ്ലിക് സ്ഥാപിതമായതോടെ, റോമൻ ഗെട്ടോ നിയമപരമായി നിർത്തലാക്കിയതിന്റെ അടയാളമായി റോമിലെ പിയാസ ഡെല്ലെ സ്കോളിലും അത്തരമൊരു വൃക്ഷം നട്ടുപിടിപ്പിച്ചു (എന്നിരുന്നാലും, മാർപ്പാപ്പ ഭരണം പുനരാരംഭിച്ചതോടെ ഇത് പുനഃസ്ഥാപിക്കപ്പെട്ടു.).
പുതിയ പാർഥെനോപ്പിയൻ റിപ്പബ്ലിക്കിനെ ആഘോഷിക്കുന്നതിനായി 1799-ൽ നട്ടുപിടിപ്പിച്ച ഇറ്റലിയിലെ അവസാനത്തെ സ്വാതന്ത്ര്യ എൽമ്, കാലാബ്രിയയിലെ മോണ്ടെപോണിൽ അടുത്തിടെ വരെ ഉണ്ടായിരുന്നു.
2008-ൽ കൊടുങ്കാറ്റിൽ മരത്തിന് കേടുപാടുകൾ സംഭവിക്കുകയും പകരം ഒരു ക്ലോൺ സ്ഥാപിക്കുകയും ചെയ്തു.
ടോബിംഗർ സ്റ്റിഫ്റ്റിലെ വിദ്യാർത്ഥികൾ എന്ന നിലയിൽ, ജർമ്മൻ തത്ത്വചിന്തകനായ ജോർജ്ജ് ഹെഗലും സുഹൃത്ത് ഫ്രീഡ്രിക്ക് ഷെല്ലിംഗും ജർമ്മനിയിലെ ട്യൂബിംഗെന്റെ പ്രാന്തപ്രദേശത്ത് ഒരു സ്വാതന്ത്ര്യ വൃക്ഷം നട്ടു.
യഥാർത്ഥ വൃക്ഷങ്ങൾക്ക് പുറമെ, "ട്രീ ഓഫ് ലിബർട്ടി" എന്ന പദം തോമസ് ജെഫേഴ്സൺ വില്യം സ്റ്റീഫൻസ് സ്മിത്തിന് എഴുതിയ 1787-ലെ കത്തിന്റെ ഉദ്ധരണിയുമായി ബന്ധപ്പെട്ടിരിക്കുന്നു: "സ്വാതന്ത്ര്യത്തിന്റെ വീക്ഷണം കാലാകാലങ്ങളിൽ ദേശസ്നേഹികളുടെയും സ്വേച്ഛാധിപതികളുടെയും രക്തത്താൽ പുതുക്കപ്പെടണം" .
അവലംബം പുറം കണ്ണികൾ The Liberty Tree എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"A View of the Year 1765" by Paul Revere (engraving) "Liberty Tree" by Thomas Paine (poem)
ലിബർ അബാസി ഇംഗ്ലീഷ് വിലാസം https://ml.wikipedia.org/wiki/Liber_Abaci A page of the Liber Abaci from the Biblioteca Nazionale di Firenze showing (on right) the numbers of the Fibonacci sequence .
1202-ലെ ലിയോനാർഡോ പിസയുടെ ഗണിതശാസ്ത്രപരമായ ചരിത്രഗ്രന്ഥമാണ് ലിബർ അബാസി ("The Book of Calculation") പിന്നീട് മരണാനന്തരമായി അദ്ദേഹത്തെ ഫിബനാച്ചി എന്നറിയപ്പെട്ടു.
ഹിന്ദു-അറബിക് ന്യൂമറിക് സംവിധാനത്തെ വിവരിക്കുന്ന ആദ്യത്തെ പാശ്ചാത്യഗ്രന്ഥങ്ങളിലൊന്നാണ് ഇത്.
ഇതിൽ ഉപയോഗിക്കുന്ന ചിഹ്നങ്ങളെ പാരമ്പര്യമായി അറബിക് അക്കങ്ങൾ എന്നു പറയുന്നു.
വാണിജ്യ വ്യാപാരികളുടെയും ഗണിതശാസ്ത്രജ്ഞന്മാരുടെയും പ്രയോഗങ്ങളെ അഭിസംബോധന ചെയ്തുകൊണ്ട്, അതിന്റെ മേന്മയും ഈ ഗ്ലിഫുകളുടെ ഉപയോഗവും പൊതുജനങ്ങളെ ബോധ്യപ്പെടുത്താൻ ഇത് സഹായിച്ചു..
Dover version also available, 1988, ISBN 978-0-486-65620-5 .
ലിബർട്ടിന അമാതില ഇംഗ്ലീഷ് വിലാസം https://ml.wikipedia.org/wiki/Libertina_Amathila
ലിബർട്ടിന ഇനാവിപോസ അമാതില (മുമ്പ്, അപ്പോലസ്, ജനനം: 10 ഡിസംബർ 1940) ഒരു നമീബിയൻ വൈദ്യനും രാഷ്ട്രീയക്കാരിയുമാണ്.
2005 മുതൽ 2010 വരെയുള്ള കാലഘട്ടത്തിൽ അവർ നമീബിയയുടെ ഉപപ്രധാനമന്ത്രിയായി സേവനമനുഷ്ടിച്ചിരുന്നു.
കുനെനെ മേഖലയിലെ ഫ്രാൻസ്‌ഫോണ്ടെയ്‌നിലാണ് അമാതില ജനിച്ചത്.
SWAPO (സൗത്ത് വെസ്റ്റ് ആഫ്രിക്ക പീപ്പിൾസ് ഓർഗനൈസേഷൻ) നേഷൻഹുഡ് പ്രോഗ്രാമിന് കീഴിൽ, പോളണ്ടിൽ വൈദ്യശാസ്ത്രം പഠിക്കാനുള്ള സ്കോളർഷിപ്പ് ലഭിച്ച അവർ, 1969-ൽ വാർസോ വൈദ്യശാസ്ത്ര അക്കാദമിയിൽ നിന്ന് വൈദ്യശാസ്ത്ര ബിരുദം നേടുകയും നമീബിയയിലെ ആദ്യത്തെ വനിതാ ഡോക്ടറായി മാറുകയും ചെയ്തു.
പിന്നീട് SWAPO അഭയാർത്ഥി ക്യാമ്പുകളിൽ അവർ ജോലി ചെയ്തു.
SWAPO യുടെ 1969 ലെ ടാൻസാനിയയിലെ പ്രവാസ കൺസൾട്ടേറ്റീവ് കോൺഗ്രസിൽ, SWAPO കേന്ദ്ര കമ്മിറ്റിയിലെ ആരോഗ്യ-ക്ഷേമ ഡെപ്യൂട്ടി സെക്രട്ടറിയും SWAPO വിമൻസ് കൗൺസിലിന്റെ ഡയറക്ടറുമായിരുന്നു അമാതില.
സ്വാതന്ത്ര്യത്തിന് തൊട്ടുമുമ്പ്, 1989 നവംബർ മുതൽ 1990 മാർച്ച് വരെ നിലനിന്നിരുന്ന ഭരണഘടനാ അസംബ്ലിയിലെ SWAPO അംഗമായിരുന്ന അവർ, 1990 മാർച്ചിൽ സ്വാതന്ത്ര്യം നേടിയതിനുശേഷം നമീബിയയിലെ ദേശീയ അസംബ്ലിയിൽ അംഗമായി.
1990 മാർച്ച് 21 മുതൽ 1996 സെപ്റ്റംബർ 12 വരെ റീജിയണൽ, ലോക്കൽ ഗവൺമെന്റ് ആൻഡ് ഹൗസിംഗ് മന്ത്രിയായിരുന്ന അവർ, ആ സമയത്ത് ആരോഗ്യ, സാമൂഹിക സേവന മന്ത്രിയായി നിയമിക്കപ്പെടുകയും 2005 മാർച്ച് 21 ന് ഉപപ്രധാനമന്ത്രിയാകുന്നതുവരെ ആ സ്ഥാനത്ത് സേവനമനുഷ്ഠിക്കുകയും ചെയ്തു.
ലിബർലാന്റ്
ഡാന്യൂബ് നദി യുടെ പടിഞ്ഞാറൻതീരത്ത് ക്രൊയേഷ്യക്കും സെർബിയയ്ക്കും ഇടയിൽ നിലവിൽ വന്ന ഒരു സ്വയം പ്രഖ്യാപിത രാജ്യമാണ് ലിബർലാന്റ് അഥവാ ഫ്രി റിപബ്ലിക്ക് ഓഫ് ലിബർലാന്റ്.
ചെക്ക് റിപബ്ലിക്കിൽനിന്നുളള വിറ്റ് ജെഡ്ലിക്കയാണ് ലിബർലാന്റിന്റെ ആദ്യ രാഷ്ട്രപിതാവും രാഷ്ട്രപതിയും.
"ജീവിക്കു ജീവിക്കാനനുവദിക്കു" എന്നതാണ് ഈ മൈക്രോനേഷന്റെ ഔദ്യോഗിക മുദ്രാവാക്യം.
ക്രൊയേഷ്യയും സെർബിയയും തമ്മിലുളള അതിർത്തിതർക്കത്തിൽ നിന്നാണ് ലിബർലാന്റിന്റെ ഉദ്ഭവം.2015 ഏപ്രിൽ 13ന് പ്രസിഡന്റ് വിറ്റ് ജെഡ്ലിക്ക തന്നെയാണ് തർക്കഭൂമിയിൽ ഈ രാജ്യം രൂപവത്കരിച്ചത്.
ആർക്കും അവകാശമില്ലാതിരുന്ന സ്ഥലത്താണ് ലിബർലാന്റിന്റെ സ്ഥാനം.
ക്രൊയേഷ്യയ്ക്കും സെർബിയയ്ക്കും ലിബർലാന്റിൽ അവകാശവാദമുന്നയിക്കാത്തതിനാലാണ് താൻ ലിബർലാന്റിനെ പുതിയ രാഷ്ട്രമായി പ്രഖ്യാപിച്ചതെന്നാണ് വിറ്റ് ജെഡ്ലിക്ക പറയുന്നത്.